Odense Adresse-Contoirs Efterretninger, 1839-02-12
Det smukke Transparent af Hr. Trabolt paa Raadhuuset, havde i Aar til Jndskrift: "Med Troskab og Tak vi Kongen ære og Glæden i Dag skal vort Løsen være." Maatte, som Skaalen paa Raadhuset lød, Kongen endnu i mange Aar herske over troe, frie og lykkelige Undersaatter, Odense. J Fredags holdt Fyens Stifts Læseforening sin første ordentlige Generalforsamling for indeværende Aar, ved hvilken Formanden Dr. Kalkaar, ledede Forhandlingerne. Af den Udsigt, denne meddeelte over Foreningens Virksomhed, saaes det, at efterhaanden 246 Medlemmer vare tiltraadte Læseforeningen, nemlig 162 Jndenbyes, 84 Udenbyes, naar derfra drages 21 Medlemmer, som deels vare døde, deels bortreiste, deels havde udmeldt sig, bliver Antallet af de Medlemmer, hvormed det andet Aar, fra 1ste April begynder: 225, hvortil komme 7 Damer. Derpaa fremlagdes til Decision det reviderede Regnskab; Jndtægten havde fra 1 April til 31 Decbr. 1838 været 886 Rbd. 86 s. S. og T., deri indbefattet en Gave af Grev Bille Brahe af 100 Rbd. Sedl.; Udgifterne 900 Rbd. 83 s., deri indbefattet Restancerne for Contingent af 24 Rbd. 48 s., og 100 Rbd. Sedl., der indtil videre vare indsatte i Stiftets Sparekasse. Bibliotheket, hvilket for storstedelen skyldes Medlemmernes velvillige Bidrag samt Hs. K. H. Prinds Christian Frederiks Omhu, bestaar af 1519 Bind; Antallet, af de Blade og Tidsskrifter Foreningen holder er 54, dertil kommer 14, som velvilligen overlades samme til Afbenyttelse. Jstedetfor de 8 Repræsentantere, der efter Loven aarligen afgaae (Dhrr. Adjunct Hanck, Kjøbmand Unna, Auditeur Lillienskjold, Skoleforstander Sørensen, Toldkasserer Bourgedis, Snedkermesterne Tietgen og Haugsted samt Collecteur Dreier) valgtes paany Dhrr. Toldkasserer Bourgedis med 87 Stemmer, Auditeur Lillienskjold 77, Kjøbmand Unna 71 og Snedkermester Tietgen 65 St. Desuden Landsoverretsassessor Schønheyder med 80 St., Cancellieraad Ostenfeld 72, Hospitalslæge Gjellerup 70 og billetteur Petersen 60 St. til Repræsentantere; disse modtoge Valget. Til Suppleanter valgtes Dhrr. Prokurator Holm med 64 St., Jernstøber Allerup 58, Kasserer Hansen 56, Skoleforstander Jensen 51, Adjunct Hansen 52, Kjøbmand Kaarup 52, Skole forstander Sørensen 32 og Fuldmægtig Jastran 48 St. Da Hr. Kjøbmand Kaarup undslog sig for at modtage det paa ham faldne Valg, optraadte i hans Sted Lærer Raben, med 23 St. Blandt andre Bestemmelser vedtog Generalforsamlingen, at Repræsentantskabet skulde vælge en Committee af dets Midte til at revidere Lovene, og at Enhver, der ønskede at foreslaae noget med Hensyn til en Forandring af Lovene, havde at indsende sit Forslag til Repræsentantskabet inden 1 Mai d. A. Den nye Revision bliver at forelægge og discuttere paa den anden ordentlige Generalforsamling i førstkommende August Maaned. Ved det derpaa afholdte Repræsentantmede valgtes til Formand paany Dr. Kalkaar med 14 St., Pastor Borch til Viceformand med 14, billetteur Petersen til Secretair med 11, Cantor Jensen til Kasserer med 10 St.; til Medlemmer af Bogcommitteen valgtes, foruden Formanden og Secretairen, Anditeur Lillienskjold med 9 St. og Etatsraad Pontoppidan med 7 St. De Stemmegivendes Antal var 15.